Vig Festival, der foregår i disse dage, blev for få timer siden udsat for en beslutning, som den vist aldrig har oplevet før.

Det viste sig pludselig, at et af de mest populære navne - i hvert fald hos den yngre del af publikum - kun ville optræde for piger og kvinder.

Drenge og mænd blev bedt om at forlade teltet, hvor koncerten skulle finde sted.

Se også: Eva Harlou færdig som X Factor-vært

Sløje Citybois: Væk i morgen

Absurd, og det bliver ikke mindre spøjst ved at handle om 'X Factor'-favoritterne Citybois.

Helt ude i skoven

- Det er fuldstændig ude i skoven, siger Lars E. Andreasen, der ikke selv er på festivalen. Men det er hans kone sammen med deres 10-årige søn, og han havde specielt glædet sig til at skulle opleve Anthon og Thor fra Gentofte.

Istedet blev han - som alle andre af han-køn - prikket på skuldrene af pinligt berørte vagter, der var blevet bedt omk at sørge for at rydde teltet for det forkerte køn.

Citybois er i dag ikke så populære hos han-kønnet.(Foto: Mogens Flindt)

- Det er mega-dårlig stil, og jeg tror da heller ikke, det kan være lovligt. Man kan da ikke invitere til festival til dyre billetter og så udelukke drenge fra at høre det vigtigste lige for dem.

Se også: Citybois leger med de store nu

- Jeg synes, Citybois eller deres manager skylder en forklaring på, hvorfor alverden det skal være sådan. Såvidt jeg har hørt, har de haft nogle dårlige erfaringer med drenge ved deres koncerter, og det er det, de vil undgå skal gentage sig, men skal det gå ud over drenge, der absolut ikke har til hensigt at skabe problemer, spørger Lars E. Andreasen.

Rasende forældre: Skam Jer

Også på Citybois hjemmeside får forargelsen frit løb.

'Føj, hvor er det klamt. Drenge og mænd må ikke være i teltet på Vig Festivalen. Jeg har købt armbånd til mig og min datter på seks år. Men pga. Jeres diva-nykker, kan hun ikke se jer. Håber virkelig, at I skammer Jer over den opførsel, skriver bl.a. en Mads Borggaard.